*د شمال زون اړوند د روانی ناروغانو د ساتنې او درملنې په مرکز کې د ۲۴تنو روانی ناروغانو د فراغت غونډه ترسره شوه!* نن پنجشنبه ورځ د روان ۱۴۴۵ سپوږمیز کال د ذوالقعدې میاشتې ۲۱ مه نېټه د افغانی سرې میاشتې د شمال زون اړوند د روانی ناروغانو د ساتنې او درملنې په مرکز کې رسمی غونډه ترسره شوه. لومړی غونډه د قاری صاحب عبدالباسط فیاض له لوری د قرآن کریم په څو مبارکو آیاتونو سره پیل شوه. وروسته له هغه د شمال زون رئیس ښاغلی قاری محمد یونس معصومی او د بلخ ولایت د عامې روغتیا مرستیال ښاغلی مولوی شیخ میر صدام په ټولنه کې د روانی ناروغیو پر اصلی لاملونو هر اړ خیزې خبرې وکړې. د یادولو وړ ده چې له یاد مرکز څخه ۲۴ تنه روانی ناروغان د درې میاشتو تداوی څخه وروسته روغ رمټ خپلو کورنو ته ستانه شوو. همدارنګه په یاده غونډه کې د شمال زون اړوند؛ د بلخ سرې میاشتې ریاست، د مرستون آمریت، د روانی ناروغانو د ساتنې او در ملنې لوی مدیریت ټول کارمندان او د بلخ ولایت بېلابېلو اداراتو استازو او رسنیو شتون درلود. غونډه یولس بجې مخکې له غرمې په شمال زون کې د عملیاتی چارو مرستیال ښاغلی مولوی عبیدالله زبیر په خیریه دعایې سره پایته ورسېده. والسلام #: د شمال زون د خپرونو لوی مدیریت